voirwde dat de voirs wyn gehoude sall sijn thon vande maybeempde
vore de poerte staende als dat volwonne sal sijn oft den toemaet
int voirs hoff vuen daert den voirs henricken gelieve sall Ende
soe waneer dat dat volwonen sall sijn en zoe waneer de
voirscr henrick sijn gedeelte van sijne voirscr coerne sall
gelieve te doen dersschen dan sall de voirs wyn den selve
derssche sijnen montcost gheve en de voirs henrick sall de
dachuen betalen Ende daer vore sall de voirs wynne
hebben en behoude allet caff en crinsen dat vanden selve
coirne comen sall Item noch soe sall de voirscr wynne gehoude
sijn sijnen tmijn duerende jairlijx bynne den voirs hove te houden
en te vueden een hondert scapen die welke sij tot sijne aencomen
incomen ald bringhen sal en tot sijne laste ende oft gebuerde dat
de selve scape storven des niet en sulle oft god wilt soe sall de
voirscr wyn gehoude sijn indie stad ander te gecrighen Item sall
de voirscr wynne tot sijnen afscheiden beempde boegarden ende
alle voer hoefde vande lande oft vande beempde well en loflijc
vermaect laten ten prijsen prijse van goeden manne Ende dboend
beempts geleghen aenden boegaert comende aende strate daff
sal hijt tvoirs hoff lanx der straten begrecht ende beheympt
laten gelijc voirscr is Ende alle dese voirwden geluften ende
condicien boven bescreve hebben geloeft de voirscr henrick
mynnemoen in deen zijde ende de voirscr machiel de wyn
in dande malcandn vast gestadich en omberbreklijc te houden
en te voldoene tallen tijden en tmijne als die vallen ende
verschijnen sulle ende telken termijne als vervolghde
ta
schout cor jaspae absoloens lynthe maii iiii
Voerte